17/01/14 08:04 – Iż-żewġ persuni li l-bieraħ ġew irrapurtati nieqsa, instabu bejn il-bieraħ u kmieni dalgħodu, skond stqarrija mill-Pulizija. Emanuel Micallef irritorna lura d-dar dalgħodu filwaqt li Anita Migiani nstabet il-bieraħ filgħaxija fl-inħawi ta’ Għajn Tuffieħa. 16/01/14 – Il-Pulizija qed titlob l-għajnuna tal-pubbliku biex jinstabu żewġ persuni li huma rappurtati nieqsa. Anita Miggiani ta’ 43 sena dehret l-aħħar il-bieraħ filgħaxija fin-Naxxar. Hi kienet liebsa ġakketta blu mingħajr kmiem, polo neck aħmar skur, jeans blu u boots kannella. Emanuel Micallef ta’ 50 sena deher l-aħħar il-bieraħ filgħaxija f’Baħar iċ-Ċagħaq. Hu kien liebes qalżiet tat-track suit griż u t-shirt abjad. Min għandu xi tagħrif dwar dawn il-persuni għandu jagħmel kuntatt mal-Pulizija fuq in-numru 21 22 40 01 jew fl-eqreb għassa tal-Pulizija.